ביתיניה (חילזון)

ביתיניה (שם מדעי: Bithynia) הוא סוג טקסונומי של חילזון מים מתוקים ממשפחת ביתיניים. בחילזון זה מינים טקסונומיים רבים, חלקם חיים גם בישראל. זהו חילזון קטן מאוד וקוטרה של קונכייתו לרוב לא עולה על סנטימטר. הוא חי במים מתוקים וניזון מאצות ורקבובית אותן הוא מגרד מהקרקעית ומאבנים במים.

הקונכייה קטנה מאוד, בעלת 4–5 פיתולים וצבעה לרוב לבן-חיוור או שקוף. הפיתול האחרון תפוח באופן ניכר לעומת קודמיו. צורת הקונכייה היא מגדלית מתונה ולא כדורית, ומשתנה במידת הפחיסות שלה בין המינים השונים.

בישראל מצוי המין ביתיניה זעירה. בעבר הוא היה נפוץ בנחלי מישור החוף אך נכחד מהם עקב זיהומם. כיום הוא נפוץ בעיקר בימת הכנרת, בחופה המערבי, באזור החוף. גודלו כ-5 מילימטר.

לקריאה נוספת 

 עזריה אלון (עורך), אנציקלופדיית החי והצומח של ארץ ישראל, כרך 4 - החיים במים. עמ' 284.

קישורים חיצוניים 

טקסונים שתוארו בידי ויליאם אלפורד לייך
חלזונות עילאיים
בעלי חיים שתוארו ב-1818